b'\n_START_ARTICLE_\nKmetijstvo in gozdarstvo Slovenije\n_START_SECTION_\nNaravne razmere za kmetijstvo v Sloveniji\n_START_PARAGRAPH_\nSlovenija je med tistimi evropskimi dr\xc5\xbeavami, ki nimajo dokaj ugodnih naravnih razmer za kmetijstvo. To pa zato, ker ima na\xc5\xa1a dr\xc5\xbeava veliko hribovitega in kra\xc5\xa1kega povr\xc5\xa1ja, torej je veliko raz\xc4\x8dlenjenega in strmega povr\xc5\xa1ja. Tudi podnebje in prst nista dovolj ugodna, da bi bilo kmetijstvo pri nas uspe\xc5\xa1no. Zaradi vseh teh neugodnih dejavnikov pri nas le\xc5\xbei kar 75% zemlji\xc5\xa1\xc4\x8d v manj rodovitnih obmo\xc4\x8djih ostale pa na rodovitnih, ki se nahajajo predvsem v ni\xc5\xbeinah. V hribovitem svetu, ki pri nas prevladuje,  pa se lahko uveljavlja samo hribovsko kmetijstvo, ki pa je za 30% manj produktivno od ni\xc5\xbeinskega._NEWLINE_Na dolo\xc4\x8denih zemlji\xc5\xa1\xc4\x8dih pa so se odlo\xc4\x8dili, da poskusijo zmanj\xc5\xa1ati vpliv naravnih razmer in tako izbolj\xc5\xa1ajo mo\xc5\xbenosti za pridelovanje._NEWLINE_Taki posegi se imenujejo melioracija. Najbolj znana podro\xc4\x8dja Slovenije katerim so s tem posegom dvignili produktivnost so Ljubljansko barje in panonske pokrajine.\n_START_SECTION_\nDru\xc5\xbebene razmere za kmetijstvo v Sloveniji\n_START_PARAGRAPH_\nTudi dru\xc5\xbebene razmere v Sloveniji za kmetijstvo niso dokaj dobre. Najve\xc4\x8dji problem je zemlji\xc5\xa1ka razdrobljenost, zato je veliko majhnih kmetij. Majhnost posesti je predvsem posledica dedovanja. Ta problem pa je najve\xc4\x8dji v SV delu Slovenije. Ta problem pa re\xc5\xa1ujejo z komasacijami._NEWLINE_Drugi ve\xc4\x8dji problem pa je sestava kme\xc4\x8dkega prebivalstva, saj se je ve\xc4\x8dina mladih odselila v mesta in na kmetijah ostajajo samo starej\xc5\xa1i. Ve\xc4\x8dina lastnikov kmetij pa tudi nima ustrezne izobrazbe.\n_START_SECTION_\nGozdarstvo\n_START_PARAGRAPH_\nSlovenija je ena najbolj gozdnatih de\xc5\xbeel v Evropi, saj gozd pokriva kar 54% njenega povr\xc5\xa1ja. V zadnjih letih pa je dele\xc5\xbe gozda zaradi opu\xc5\xa1\xc4\x8danja kmetijskih zemlji\xc5\xa1\xc4\x8d zve\xc4\x8dal. Gozd je pri nas raz\xc5\xa1irjen povsod. Obmo\xc4\x8dja z najve\xc4\x8djimi gozdnimi povr\xc5\xa1inami so neposeljena ali pa so zelo redko poseljena. Gozdarstvo je tam glavna, ali pa celo edina gospodarska dejavnost._NEWLINE_\xc4\x8ceprav gozdarstvo predstavlja le majhen dele\xc5\xbe na\xc5\xa1ega bruto doma\xc4\x8dega proizvoda in zaposluje dokaj malo ljudi, imajo v Sloveniji gozdovi velik pomen._NEWLINE_Tudi gozdovi so ve\xc4\x8dinoma v zasebni lasti. Po osamosvojitvi pa se je dele\xc5\xbe gozdov v zasebni lasti \xc5\xa1e pove\xc4\x8dal zaradi denacionalizacije. Zaradi ve\xc4\x8djega izkori\xc5\xa1\xc4\x8danja gozda se je v preteklosti pokazala potreba po na\xc4\x8drtnem gospodarjenju z gozdovi. Ker smo uvedli ta na\xc4\x8din gospodarjenja, se je pri nas lesno bogastvo zelo pove\xc4\x8dalo. Zaradi pogozdovanja z iglavci, ki imajo ve\xc4\x8dji letni prirastek lesa kot listavci, se je veliko gozdov spremenilo iz listnatih v iglaste. Najve\xc4\x8d pa se poseka iglavcev, \xc4\x8deprav jih je manj kot listavcev.'